open-index/open-wikipedia-markdown huggingface dataset:
பினாங்கு நகராட்சி பூங்கா

**பினாங்கு நகராட்சி பூங்கா** (மலாய்: *Taman Bandaraya*; ஆங்கிலம்: *Penang City Park* அல்லது *(Youth Park)*; என்பது மலேசியாவின் பினாங்கு மாநிலத்தில் உள்ள ஜார்ஜ் டவுன் நகருக்குள் அமைந்துள்ள ஒரு நகர்ப்புற பூங்கா ஆகும். 

பினாங்கு தாவரவியல் பூங்காவிற்கு அருகில் அமைந்துள்ள பினாங்கு நகராட்சி பூங்கா, 1972-ஆம் ஆண்டில் ஒரு பொழுதுபோக்கு பகுதியாகவும், நகரவாசிகளுக்கு பசுமையான இயற்கை வனமாகவும் திறக்கப்பட்டது.. 

## பொது

அதன் பெயருக்கு ஏற்ப, விளையாட்டு மைதானங்கள், ஸ்கேட்டிங் ரிங்க்ஸ், நீச்சல் குளங்கள், சுவரெழுத்து இடங்கள், மெல்லிய கற்பாதைகள் மற்றும் வெளிப்புற அரங்கங்கள் போன்ற பல்வேறு பொழுதுபோக்கு வசதிகளைக் கொண்டுள்ளது.

இவை அனைத்தும் பொதுமக்களுக்குத் திறக்கப்பட்டுள்ளன.    இந்த பூங்கா பினாங்கு தீவு மாநகராட்சியால் பராமரிக்கப்படுகிறது.

## வரலாறு

1970-ஆம் ஆண்டுக்ளில் பினாங்கு, ஜார்ஜ் டவுன் நகர்ப் பகுதிகளில் சிறார் குற்றங்கள் பெருகி வந்தன. பொழுதுபோக்கு பகுதிகள் இல்லாததால் குற்றச் செயல்கள் அதிகரிக்கலாம் என்று கணிக்கப்பட்டது. அந்த வேளையில் இளையோர் பூங்கா *(Youth Park)* அமைப்பதற்கான திட்டம் உருவானது.]

அத்துடன், இப்போது சிட்டி பார்க் என்று அழைக்கப்படும் பகுதியில் கைவிடப்பட்ட 40 ஏக்கர் (16 எக்டேர்) கருங்கல் சுரங்கம் இருந்தது. 'இளைஞர் பூங்கா' அமைப்பதற்கான முன்மொழிவை அப்போதைய பினாங்கின் முதலமைச்சராக இருந்த லிம் சோங் யூ ஏற்றுக்கொண்டார். இந்தக் கருத்தை ஆராய்வதற்கு ஒரு குழு அமைக்கப்பட்டது; மற்றும் அந்த ஆண்டின் பிற்பகுதியில் ஓர் அடிக்கல் நாட்டு விழாவும் தொடங்கப்பட்டது.

## திறப்பு விழா

1969-ஆம் ஆண்டு கோலாலம்பூரில் நடந்த இனக் கலவரத்திற்குப் பிறகு, பினாங்கின் பன்முக கலாசார பாரம்பரியத்தை இந்த பூங்கா உள்ளடக்கியதாக இருக்க வேண்டும் என்று முடிவு செய்யப்பட்டது. அதற்காக, பினாங்கில் உள்ள பல்வேறு பள்ளிகள் மற்றும் இளைஞர்க் கழகங்களில் இருந்து தன்னார்வத் தொண்டர்கள் அடிக்கல் நாட்டு நிகழ்வுக்கு வரவழைக்கப்பட்டனர்.

அந்தக் கட்டத்தில் இளையோர் பூங்கா என அறியப்பட்ட பினாங்கு நகராட்சி பூங்கா, 1972-ஆம் ஆண்டு அப்போதைய பினாங்கு ஆளுநர் சையத் அசன் பராக்பாவால் அதிகாரப்பூர்வமாகத் திறக்கப்பட்டது.

## மேலும் காண்க
* பினாங்கு தாவரவியல் பூங்கா

## மேற்கோள்கள்

## வெளி இணைப்புகள்

பகுப்பு:பினாங்கு
உமேதா ராம் பெனிவால்

**உமேதா ராம் பெனிவால்** (*Ummeda Ram Beniwal*; பிறப்பு சூலை 15,1977) இராசத்தானின் பார்மேரைச் சேர்ந்த இந்திய அரசியல்வாதி ஆவார். இவர் 2024இல் பார்மேர் மக்களவைத் தொகுதியிலிருந்து இந்திய நாடாளுமன்ற கீழவையான மக்களவைக்கு உறுப்பினராகத் தேர்ந்தெடுக்கப்பட்டார். இவர் இந்திய தேசிய காங்கிரசின் உறுப்பினர் ஆவார்.

## அரசியல் வாழ்க்கை
பெனிவால் 2024 வரை இராச்டிரிய லோக்தந்த்ரிக் கட்சியின் உறுப்பினராக இருந்தார். பின்னர் 2024 மார்ச் 16 அன்று ஜெய்ப்பூரில் இந்திய தேசிய காங்கிரசில் சேர்ந்தார். 2024 இந்திய பொதுத் தேர்தலில் இவர் காங்கிரசு கட்சி சார்பில் பார்மேர் மக்களவைத் தொகுதியிலிருந்து 18ஆவது மக்களவை உறுப்பினராக ஆனார்.

## மேற்கோள்கள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
பகுப்பு:1977 பிறப்புகள்
பகுப்பு:18ஆவது மக்களவை உறுப்பினர்கள்
பகுப்பு:ராஜஸ்தான் அரசியல்வாதிகள்
அலுமினியம் இண்டியம் ஆண்டிமோணைடு

**அலுமினியம் இண்டியம் ஆண்டிமோணைடு** (*Aluminium indium antimonide*) என்பது AlInSb என்ற மூலக்கூற்று வாய்ப்பாடு கொண்ட ஒரு முத்தனிம III-V குறைக்கடத்தி சேர்மமாகும். இண்டியம் அலுமினியம் ஆண்டிமோணைடு என்ற பெயராலும் இச்சேர்மம் அறியப்படுகிறது.  அலுமினியம் ஆண்டிமோணைடு மற்றும் இண்டியம் ஆண்டிமோணைடு ஆகியவை சேர்ந்து உருவாகும் உலோகக் கலவையாகவும் இது கருதப்படுகிறது. இந்த உலோகக் கலவை அலுமினியம் மற்றும் இண்டியம் இடையே எந்த விகிதத்தையும் கொண்டிருக்கலாம். AlInSb பொதுவாக கலப்புலோகக்  கலவையை குறிக்கிறது. 

## தயாரிப்பு
AlInSb படலங்கள் புறமூலக்கூற்று கற்றை படிதல் மற்றும் உலோகக் கரிம இரசாயன நீராவி படிவு மூலம் தயாரிக்கப்படுகிறது. காலியம் ஆர்சனைடு மற்றும் காலியம் ஆண்டிமோணைடு அடி மூலக்கூறுகளில் இவை வளர்க்கப்படுகின்றன. பொதுவாக இது மற்ற III-V சேர்மங்களுடன் அடுக்கு பல்லினக்கட்டமைப்புகளில் இணைக்கப்படுகிறது.
## மின்னணுப் பண்புகள்

அலுமினியம் இண்டியம் ஆண்டிமோணைடு உலோகக் கலவைகளில் தூய நிலை AlSb கலவையின்  அணிக்கோவை மாறிலியும் ஆற்றல் இடைவெளியும் முறையே a = 0.614 நானோமீட்டர், Eg = 1.62 எலக்ட்ரான் வோல்ட்டு ஆகும்.  InSb கலவையின் அணிக்கோவை மாறிலியும் ஆற்றல் இடைவெளியும் முறையே a = 0.648 நானோமீட்டர், Eg = 0.17 எலக்ட்ரான் வோல்ட்டு ஆகும். ஓர் இடைநிலை இயைபு நிலையில் (தோராயமாக x = 0.72 – 0.73), தூய AlSb ஆற்றல் இடைவெளி போன்ற ஒரு மறைமுக இடைவெளியில் இருந்து, தூய InSb கல்வை போன்ற நேரடி ஆற்றல் இடைவெளிக்கு மாறுகிறது.

## பயன்பாடுகள்
InSb குவாண்டம் கிணறுகள் மற்றும் InSb-அடிப்படையிலான சாதனங்களில் தடுப்புப் பொருளாகவும், இடப்பெயர்வு வடிகட்டியாகவும் அலுமினியம் இண்டியம் ஆண்டிமோணைடு பயன்படுத்தப்படுகிறது.

அலுமினியம் இண்டியம் ஆண்டிமோணைடு கலப்புலோகமானது ஒளி உமிழ் இருமுனையங்களிலும் ஒளி இருமுனையங்களிலும் செயலில் உள்ள பகுதியாகப் பயன்படுத்தப்பட்டு, நடு அகச்சிவப்பு அலைநீளங்களில் ஒளியை உருவாக்கவும் கண்டறியவும் பயன்படுகிறது. இந்த சாதனங்களை 3.3 μm செயல்திறன் அளவுக்கு மேம்படுத்த இயலும்.  இந்த செயால்திறன் அளவு மீத்தேன் வாயு உணர்திறனுக்கான ஆர்வத்தின் அலைநீளமாகும்.

## மேற்கோள்கள்


பகுப்பு:ஆண்டிமோணைடுகள்
பகுப்பு:அலுமினியம் சேர்மங்கள்
பகுப்பு:இண்டியம் சேர்மங்கள்
மலேசிய தலைமை வழக்குரைஞர்

**மலேசிய தலைமை வழக்குரைஞர்** அல்லது **அட்டர்னி ஜெனரல்** (ஆங்கிலம்: *Attorney General of Malaysia* (**AG**); மலாய்: *Peguam Negara Malaysia*;  சீனம்: 马来西亚总检察长) என்பவர் மலேசிய அரசாங்கத்தின் முதன்மைச் சட்ட அறிவுரைஞர்; மற்றும் அரசு வழக்கறிஞரும் ஆவார்.

நாட்டிலேயே மிக உயர்ந்த தரவரிசையில் உள்ள ஓர் அரசு வழக்குரைஞர் என அறியப்படும் அவர் அரசு வழக்குரைஞர் *(Public Prosecutor)* என்றும் அழைக்கப்படுகிறார். அவரின் வழக்கு தொடர்பான சிறப்புரிமைகள் மலேசிய அரசியலமைப்பின் பிரிவு 145(3)-இல் *(Article 145(3) of the Federal Constitution)* உள்ளன.

## பொது

மலேசியாவின் 8-ஆவது மலேசிய தலைமை வழக்குரைஞர் தோமி தாமஸ் *(Tommy Thomas),* 1963-இல் மலேசியா உருவான பிறகு, அந்தப் பதவியை வகிக்கும் முதல் மலாய் மற்றும் முசுலிம் அல்லாத மலேசிய தலைமை வழக்குரைஞர் ஆவார்.

## மலேசிய தலைமை வழக்குரைஞர் பட்டியல்
### மலாயா ஒன்றியம்

### மலாயா கூட்டாட்சி

### மலேசியா

## மேலும் காண்க
* மலேசிய அரசியலமைப்பு
* மலேசிய அரசியலமைப்பு 153-ஆவது பிரிவு
* மலேசிய அரசியலமைப்பு திருத்தம் 2022
* மலேசிய சட்டம் 1963

## மேற்கோள்கள்

## வெளி இணைப்புகள்
*Attorney General's Chambers of Malaysia 
*Malaysian Judiciary
*Malaysian Bar Council

பகுப்பு:மலேசிய அரசியலமைப்பு‎‎
பகுப்பு:மலேசியாவில் சட்டம்
கஞ்சாநகரம் காத்ர சுந்தரேசுவரர் கோயில்

**காத்ர சுந்தரேசுவரர் கோயில்** என்பது இந்தியாவின் தமிழ்நாடு மாநிலத்தில் மயிலாடுதுறை மாவட்டத்தின் (முன்னர் நாகப்பட்டினம் மாவட்டம்) கஞ்சாநகரம் புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். இக்கோயில் 'கார்த்திகா சுந்தரேசுவரர் கோயில்' என்றும் அழைக்கப்படுகிறது. அறுபத்து மூன்று நாயன்மார்களில் ஒருவரான மானக்கஞ்சாற நாயனார் பிறந்து முக்தி அடைந்த திருத்தலமாக இத்தலம் விளங்குகிறது.
## அமைவிடம்
கடல் மட்டத்திலிருந்து சுமார்  உயரத்தில், () என்ற புவியியல் ஆள்கூறுகள் கொண்டு, மயிலாடுதுறை மாவட்டத்தில் இக்கோயில் அமைந்துள்ளது.

## முக்கியத்துவம்
கார்த்திகை நட்சத்திரத்தில் பிறந்தவர்கள் அவர்களது தோசம் நீங்க இக்கோயிலில் வழிபட்டு பரிகாரம் செய்து கொள்ளும் தலமாக இக்கோயில் குறிப்பிடப்படுகிறது.
## இதர தெய்வங்கள்
துர்க்கை, சண்டிகேசுவரர், பிரம்மா, மேதா தட்சிணாமூர்த்தி, நர்த்தன விநாயகர், செல்வ விநாயகர், சுப்பிரமணியர், நந்தி மற்றும் நவக்கிரகங்கள் ஆகியோர் இக்கோயிலில் அருள்பாலிக்கின்றனர்.

இக்கோயிலின் மூலஸ்தான விமானத்தின் மேல் சட்டநாதர் தனி சன்னதியில் வீற்றிருக்கிறார்.
## மேற்கோள்கள்

பகுப்பு:மயிலாடுதுறை மாவட்டத்திலுள்ள சிவன் கோயில்கள்
பகுப்பு:மயிலாடுதுறை மாவட்டத்திலுள்ள இந்துக் கோயில்கள்
பகுப்பு:தமிழ்நாட்டு இந்துக் கோயில்கள்
பகுப்பு:தமிழ்நாட்டில் உள்ள சிவன் கோயில்கள்
இல்கான் ஓமர்

**இல்கான் அப்துல்லாகி ஓமர்** (*Ilhan Abdullahi Omar*) (பிறப்பு அக்டோபர் 4, 1982) ஒரு அமெரிக்க அரசியல்வாதி ஆவார்.  2019 முதல் மினசோட்டாவின் 5வது காங்கிரசு மாவட்டத்தின் பிரதிநிதி ஆவார். இவர் சனநாயகக் கட்சியின் உறுப்பினர் ஆவார்.

## ஆரம்பகால வாழ்க்கை மற்றும் கல்வி
ஓமர் சோமாலியாவின் தலைநகரான  முக்தீசூவில் அக்டோபர் 4, 1982 இல் பிறந்தார். வடக்கு டகோட்டா மாநிலப் பல்கலைகழகத்தில் இளங்கலைப் பட்டம் பெற்றார்.

= மேற்கோள்கள் =

## குறிப்புகள்

பகுப்பு:வாழும் மக்கள்
பகுப்பு:1982 பிறப்புகள்
பகுப்பு:அமெரிக்க அரசியல்வாதிகள்
மைக்ரிசாலசு நூடிசு

**மைக்ரிசாலசு நூடிசு** (*Micrixalus nudis*) என்பது *மைக்ரிக்கலிடே* குடும்பத்தைச் சேர்ந்த ஒரு தவளை சிற்றினம் ஆகும். இது இந்தியாவில் மேற்குத் தொடர்ச்சி மலைகளில் காணப்படும் அகணிய உயிரி ஆகும்.

இதன் இயற்கையான வாழிடங்கள் மிதவெப்ப மண்டல அல்லது வெப்ப மண்டல ஈரமான தாழ் நிலக் காடுகள் மற்றும் ஆறுகள் ஆகும்.இது வாழிட இழப்பால் அச்சுறுத்தப்படுகிறது.

## மேற்கோள்கள்

பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:மைக்ரிசாலசு
மைக்ரிசாலசு கோதிகேரென்சிசு

**மைக்ரிசாலசு கோதிகேரென்சிசு** (*Micrixalus kottigeharensis*; கோத்திகேகர் நடனத் தவளை அல்லது கோத்திகேகர் டொரண்ட் தவளை என்று அழைக்கப்படுகிறது) என்பது *மைக்கிரிசலிடே* குடும்பத்தைச் சேர்ந்த ஒரு தவளை சிற்றினம் ஆகும். இது இந்தியாவில் கருநாடகாவில் மேற்குத் தொடர்ச்சி மலைகளில் காணப்படுகிறது. இது "பரிணாம ரீதியாக வேறுபட்ட மற்றும் உலகளவில் ஆபத்தான (EDGE) 100 உயிரினங்களில் ஒன்றாகும்". இதன் சிற்றினப் பெயரானது கருநாடகாவில் சிக்மகளூர்க்கு அருகில் உள்ள கிராமப் பெயரான "கோட்டிகேகாரா" என்பதிலிருந்து தோன்றியது.

## வகைப்பாட்டியல்
2014 வரை, *மைக்ரிக்கலசு நரேனென்சிசு* மற்றும் *மைக்ரிக்கலசு சுவாமியானசு* இரண்டும் தனித்தனி சிற்றினங்களாகக் கருதப்பட்டன; ஆனால் பின்னர் இவை தொகுதிப் பிறப்பு பகுப்பாய்வுகளின் அடிப்படையில் *மை. கோதிகேரென்சிசு* இளைய ஒத்த சொல்லாக வகைப்படுத்தப்பட்டுள்ளன.

## விளக்கம்
ஆண் *மைக்ரிக்கலசு  கோதிகேரென்சிசு* உடல் நீளம் 22-24 மி.மீ ஆகும். பெண் தவளையின் உடல் நீளம் 28-33 ஆகும்.

## வாழிடம்
முதன்மை மற்றும் இரண்டாம் நிலை காடுகளில் வேகமாக ஓடும் நீரோடைகள் *மைக்ரிக்கலசு  கோதிகேரென்சிசு*  தவளையின் விருப்பமான வாழிடமாகும். இது வாழிட இழப்பால் அச்சுறுத்தப்படுகிறது.

## மேற்கோள்கள்

பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:CS1 maint: multiple names: authors list
பகுப்பு:மைக்ரிசாலசு
மலேசிய தலைமை வழக்குரைஞர் துறை

**மலேசிய தலைமை வழக்குரைஞர் துறை** அல்லது **அட்டர்னி ஜெனரல் துறை** (ஆங்கிலம்: *Attorney General's Chambers*; மலாய்: *Jabatan Peguam Negara Malaysia*;  சீனம்: 总检察长办公室) என்பது மலேசிய தலைமை வழக்குரைஞர் தலைமையிலான அரசு நிறுவனம் ஆகும். 

மலேசிய அரசாங்கத்தின் சட்டம் தொடர்பான பொறுப்புகள்; குற்றவியல் வழக்குகளைக் கையாளுதல்; முன்வரைவு சட்டங்களைத் தயாரித்தல்; மற்றும் அரசாங்கம் தொடர்பான குடியியல் (சிவில்) வழக்குகளை நிர்வகித்தல்; போன்றவற்றுக்கு இந்தத் துறை பொறுப்பு வகிக்கிறது.

## குறிக்கோள்

இந்தத் துறையின் முதன்மைக் குறிக்கோள் என்பது அனைத்துக் கட்டங்களிலும் தரமான சேவைகளை வழங்குதல்; தரமான சட்டங்களை வழங்குதல்; மற்றும் அரசியலமைப்புச் சட்டத்தின்படி திறமையாகவும், நியாயமாகவும், சமமாகவும் செயல்படுவதே  ஆகும்.

## செயல்பாடுகள்

# மத்திய அரசு; மற்றும் மாநில அரசுகளுக்கு பன்னாட்டுச் சட்டத்துறை, சரியா *(Syariah)* சட்டத் துறைகளில் அறிவுரைச் சேவைகளை வழங்குதல்
# சட்டச் சிக்கல்கள் குறித்து மத்திய மாநில அரசுகளுக்கு சட்ட நிலையிலான சான்றுகளை வழங்குதல் 
# மத்திய அரசிற்கான அனைத்துச் சட்டங்களையும் உருவாக்குதல்.
# குற்றத் தண்டனைக்குரிய *(Criminal)* வழக்குகளில் வழிமுறைகளை வழங்குதல்
# அரசாங்கத்தின் அனைத்து குடியியல் *(Civil)* வழக்குகளில் பங்கேற்பது
# சட்டத் திருத்தங்கள் மற்றும் சட்ட மறுபதிப்புகளை நிர்வகித்தல்; மற்றும் சட்ட சீர்திருத்த ஆய்வுகளை மேற்கொள்ளுதல்

## மேலும் காண்க
* மலேசிய தலைமை வழக்குரைஞர்
* மலேசிய அரசியலமைப்பு
* மலேசிய அரசியலமைப்பு 153-ஆவது பிரிவு
* மலேசிய அரசியலமைப்பு திருத்தம் 2022
* மலேசிய சட்டம் 1963

## மேற்கோள்கள்

## வெளி இணைப்புகள்
*Attorney General's Chambers of Malaysia 
*Malaysian Judiciary
*Malaysian Bar Council

பகுப்பு:மலேசிய அரசியலமைப்பு‎‎
பகுப்பு:மலேசியாவில் சட்டம்
பகுப்பு:மலேசியப் பிரதமர் துறை
நாட்டார்

**நாட்டார்** என்பது பொதுவாக ஊரவையைக் குறிப்பதாகும். இந்த நாட்டாரே கிராமத்தின் நீர் மேலாண்மை உட்பட கிராமம் தொடர்பான அனைத்து விசயங்களுக்கும் பொறுப்பானவராக இருந்தனர். அதாவது கிராமத்தின் ஆளும்வர்க்கத்தினரே நாட்டார்கள் என தமிழ்நாட்டில் அறியப்பட்டனர். கள்ளரில் ஒரு உட்பிரிவினருக்கு நாட்டார் பட்டம் வழங்கப்பட்டிருந்தது. 

## விளக்கம்
நாட்டாரை பல்லவர்களும், பாண்டியர்களும் ஒரு அரசியல் அமைப்பாக அங்கீகரித்தனர். நில மானியங்கள் தொடர்பான பல்லவ மற்றும் பாண்டிய செப்பேடுகளில் நாட்டர்கள் பற்றி குறிப்பிடப்பட்டுள்ளன. 

## இதனையும் காண்க
* ந. மு. வேங்கடசாமி நாட்டார்
* பி. விருத்தாசலம் நாட்டார்
* அன்பில் பி. தர்மலிங்கம் நாட்டார்
* நடிகர் இராஜேஷ் நாட்டார்
* கிருஷ்ணசாமி சேனைநாட்டார் 
* நாராயணசாமி நாட்டார்

## மேற்கோள்கள்

பகுப்பு:தமிழ்ச் சமூகம்
இந்திய இராணுவ அமைப்புகளின் காவல் படை

**இராணுவ அமைப்புகளின் காவல் படை** (*Defence Security Corps* (சுருக்கமாக:**DSC**), இந்தியத் தரைப்படையின் கீழ் இயங்கும் இக்காவல் சேவைப் படையினர், தரைப்படை, வான்படை மற்றும் கடற்படை தரைப்படை, வான்படை மற்றும் கடற்படையின் நிறுவனங்களை காவல் செய்வதே  இப்படையின் சேவையாகும். இது இந்தியத் தரைப்படையின் 6வது பெரிய படையாகும்.தற்போது இக்காவல் படைகள் தரைப்படை மற்றும்  வான்படையின் நிறுவனங்களுக்கு மட்டுமே சேவை செய்கிறது. மேலும் இக்காவல் படை பாதுகாப்பு ஆராய்ச்சி மற்றும் வளர்ச்சி அமைப்பு மற்றும் இராணுவப் படைக்கலத் தொழிற்சாலைகளுக்கும் காவல் பணி மேற்கொள்கிறது.  இதன் தலைமையகம் கேரளா மாநிலத்தின் கண்ணூர் நகரத்தில் உள்ளது. 

இந்திய பாதுகாப்பு அமைச்சகத்தின் கீழ் இயங்கும் இப்படையானது  25 ஏப்ரல் 1947 அன்று நிறுவப்பட்டது. 1948ஆம் ஆண்டில் இப்படைக்கு பாதுகாப்பு அமைச்சகத்தின் காவல் படை (**Ministry of Defence Security Corps (MDSC)**  எனப்பெயர் மாற்றம் செய்யப்பட்டது. இப்படை இந்தியத் தரைப்படையின் ஒரு அணியாக செயல்படுகிறது.
## சேவைகள்
இக்காவல் படைகள் இந்தியா முழுவதும் உள்ள முப்படைகளின் நிறுவனங்களை இரவு, பகல் பாராது காவல் பணி மேற்கொள்கிறது.ஓய்வு பெற்ற இராணுவத்தினர் மற்றும் பிரதேச பாதுகாப்புப் படையில் பணிபுரிவர்களையும் இக்காவல் படை கொண்டுள்ளது. 
## மேற்கோள்கள்

## வெளி இணைப்புகாள்
* Defence Security Corps, Indian Army Official website
* DSC Enrollment
*News Article:Defence Security Corps India’s overlooked soldiers
* News Article: Men who faced brunt of Pathankot terror attack

பகுப்பு:இந்திய படைத்துறை
பகுப்பு:இந்திய பாதுகாப்பு அமைச்சகம்
கோய்லியாங்கு

**கோய்லியாங்கு** (*Goiliang*)  இந்தியாவின் வடகிழக்கு மாநிலமான அருணாச்சலப் பிரதேசத்தில் உள்ள அஞ்சாவ் மாவட்டத்தில் உள்ள ஒரு கிராமமும் பெயரிடப்பட்ட வட்டத்தின் தலைமையகமாகும்.

கோலியாங் தாவ் ஆற்றின் (அல்லது லோகித்து ஆற்றின் துணை நதியான தாவ் ஆற்றின்) கரையில் அமைந்துள்ளது. அருகிலுள்ள நகரம் அயுலியாங்கு ஆகும்.  இது துணைப்பிரிவின் தலைமையகமாகவும் உள்ளது.

2011 ஆம் ஆண்டு மேற்கொள்ளப்பட மக்கள் தொகை கணக்கெடுப்பின்படி கோய்லியாங்கு வட்டத்தின் மக்கள் தொகை 1,681 ஆகும்.

## மேற்கோள்கள்

பகுப்பு:Coordinates on Wikidata
பகுப்பு:அஞ்சாவ் மாவட்டம்
பகுப்பு:அருணாச்சலப் பிரதேச புவியியல்
மினசோட்டா சனநாயக விவசாயி தொழிலாளர் கட்சி

**மினசோட்டா ஜனநாயக விவசாயி தொழிலாளர் கட்சி** (DLF) ( The Minnesota Democratic Farmer Labor Party ) என்பது அமெரிக்க மாநிலமான மினசோட்டாவில் மக்களாட்சிக் கட்சியுடன் (Democratic Party (United States) )இணைந்த ஒரு அரசியல் கட்சியாகும்.

## மேற்கோள்கள்

பகுப்பு:1944இல் நிறுவப்பட்ட அரசியல் கட்சிகள்
பரத்பூர் மக்களவைத் தொகுதி

**பாரத்பூர் மக்களவைத் தொகுதி** (*Bharatpur Lok Sabha constituency*) என்பது இந்தியாவில் இராசத்தான் மாநிலத்தில் உள்ள 25 இந்திய நாடாளுமன்ற மக்களவைத் தொகுதிகளில் ஒன்றாகும்.

## சட்டமன்றத் தொகுதிகள்
தற்போது, பரத்பூர் மக்களவைத் தொகுதியில் எட்டுச் சட்டமன்றத் தொகுதிகள் உள்ளன. இவை

## மக்களவை உறுப்பினர்கள்

## தேர்தல் முடிவுகள்

### 2024

## மேலும் காண்க

* பரத்பூர் மாவட்டம்
* மக்களவை தொகுதிகளின் பட்டியல்

## மேற்கோள்கள்

## வெளி இணைப்புகள்

* லோக்சபா தேர்தல் 2019 முடிவுகள்

பகுப்பு:இராசத்தான் மக்களவைத் தொகுதிகள்
ஆர். பூர்ணிமா

**ஆர். பூர்ணிமா** (*R. Poornima*) என்பவர் இந்திய நீதிபதி ஆவார். இவர் தற்போது, சென்னை உயர் நீதிமன்ற நீதிபதியாக உள்ளார். இவர் இளநிலை வணிகவியல் மற்றும் இளங்கலைச் சட்டப் பட்டம் பெற்றவர். சட்டப் படிப்பிற்குப் பின்னர் 2011ஆம் ஆண்டு மாவட்ட நீதிபதியாக பெரம்பலூர் மாவட்டத்தில் பணியாற்றத் துவங்கினார். சென்னை உயர்நீதிமன்றத்தில் பதிவாளராகப் பணியாற்றிய பின்னர் விழுப்புரம் மாவட்ட நீதிபதியாகப் பணியாற்றி வந்தார். இந்நிலையில் செப்டம்பர் 10ஆம் நாள் கொலிஜியத்தின் பரிந்துரையின் அடிப்படையில் பூர்ணிமாவினை சென்னை உயர்நீதி மன்ற நீதிபதியாக இந்தியக் குடியரசுத் தலைவர் நியமனம் செய்தார். இதன் பின்னர் இவர் இப்பதவியினை 23 செப்டம்பர் 2024 அன்று ஏற்றார்.

## மேற்கோள்கள்

பகுப்பு:சென்னை உயர் நீதிமன்ற நீதிபதிகள்
சி. சிறிசற்குணராஜா

**சிவக்கொழுந்து சிறிசற்குணராசா**  () இவர் ஒரு இலங்கைத் தமிழ் கணிதவியலாளர், கல்வியாளர் மற்றும் யாழ்ப்பாணப் பல்கலைக்கழகத்தின் தற்போதைய துணைவேந்தர் ஆவார் .

## வாழ்க்கைச் சுருக்கம்

சிறிசற்குணராசா அவர்கள் இலங்கை  பருத்தித்துறை நகரில் அமைந்துள்ள  ஹாட்லிக் கல்லூரியில் பள்ளிப் படிப்பை முடித்த பிறகு,   இவர் 1979 ஆம் ஆண்டு யாழ்ப்பாணப் பல்கலைக்கழகத்தில் சேர்ந்து, 1983 ஆம் ஆண்டு கணிதத்தில் இளம் அறிவியல்  நன்மதிப்புப் பட்டம் பெற்றார். மேலும் இவர் பலகோண ஈற்றணுகுகளுக்கான வெப்ப சமன்பாட்டின் வடிவக்கூறுகள் என்ற தலைப்பில் ஒரு ஆய்வறிக்கையைத் தயாரித்த பிறகு 1988 ஆம் ஆண்டு கெரியட் வாட் பல்கலைக்கழகத்தில் இவர் முனைவர் பட்டம் பெற்றார். மேலும் 2004 ஆம் ஆண்டு இலங்கை திறந்த பல்கலைக்கழகத்தில் முதுமாணி பட்டயமும் பெற்றுள்ளார்.

சிறிசற்குணராசா அவர்களுக்கு ஆத்திரேலியா மற்றும் இலங்கை ஆகிய இரு நாடுகளின் இரட்டைக் குடியுரிமை பெற்றுள்ளார்.

## மேற்கோள்கள்
 

பகுப்பு:யாழ்ப்பாணப் பல்கலைக்கழகத் துணைவேந்தர்கள்
பகுப்பு:ஹாட்லிக் கல்லூரி பழைய மாணவர்கள்
பகுப்பு:இலங்கையின் கல்விமான்கள்
பகுப்பு:இலங்கைத் தமிழ் கணிதவியலாளர்கள்
சிக்கிம் சாரணர்கள்

**சிக்கிம் சாரணர் படை** (*Sikkim Scouts*) என்பது இந்தியாவின் மலைப்பாங்கான பகுதியில் சீனா எல்லையை ஒட்டி அமைந்த  சிக்கிம் மாநிலத்தின் உள்ளூர் இளைஞர்களைக் கொண்ட இந்தியத் தரைப்படையின் ஒரு படைப்பிரிவு ஆகும் . 2013ல் நிறுவப்பட்டு, 2015ல் செயல்பாட்டிற்கு வந்தது. சிக்கிம் சாரணர் படை 11வது கோர்க்கா ரைஃபிள்சுடன் இணைந்துள்ளது.  ஒரு கர்ணல் தரத்திலான இராணுவ அதிகாரியால் சிக்கிம் சாரணர் படை வழிநடத்தப்படுகிறது.  லடாக் ஸ்கவுட்ஸ் மற்றும் அருணாச்சல் ஸ்கவுட்ஸ் போன்றே சிக்கிம் சாரணர் படையும் இந்தியத் தரைப்படைக்கு உதவிட இந்தியா-சீனா எல்லைப்புறப் பகுதியான திபெத்தை கண்காணித்தல், வேவு பார்த்தல், சுற்றுக் காவல் பணி புரிதல் மற்றும் செய்தி சேகரிப்பு பணிகளில் ஈடுபட்டுள்ளனர்.
## அமைப்பு
கர்ணல் தரத்திலான அதிகாரியின் தலைமையிலான சிக்கிம் சாரணர் படை இரண்டு பட்டாலியன்களைக் கொண்டது. இப்படையில் சுமார் 85% சிக்கிம் மாநிலத்தவர்களை கொண்டது.
## இந்திய இராணுவத்தில் சிக்கிம் சாரணர்களின் பங்கு
சிக்கிம் சாரண வீரர்கள் மலைப் போர் தந்திரங்களில் பயிற்சி பெற்றவர்கள் . படைப்பிரிவின் உறுப்பினர்கள் பெரும்பாலும் உள்ளூர்வாசிகளாக இருப்பதால், மலைப் பிரதேசத்தில் இயங்குவதற்கும், உயிர்வாழ்வதற்கும் தேவையான திறன்களை பெற்றுள்ளனர் சிக்கிம் சாரணர்களின் நவீன போர் பயிற்சி முறைகள், இராணுவ ஒழுக்கத்தை வளர்க்க உதவுகிறது. இந்திய இராணுவத்திற்கு கூடுதல் நன்மையாக, சிக்கிம் சாரணர்கள் ஒரே பண்பாடு கடைப்பிடிப்பதாலும் மற்றும் ஒரே மொழியைப் பேசுவதாலும், எல்லைப்புற உள்ளூர்வாசிகளிடமிருந்து தகவல்களை எளிதாகப் பெற முடிகிறது. போர்க் காலங்களில் சிக்கிம் சாரணர் படை தங்கள் சொந்த மாநிலத்திற்காக இறுதிவரை போராடத் தயாராக இருப்பார்கள் என்று இந்திய இராணுவப் படைத்தலைவர்கள் கருதுகிறார்கள் 

சிக்கிமின் எல்லைகளை, குறிப்பாக சீனாவுடனான வடகிழக்கு எல்லையின் உயரமான மலைப்பாதைகளை கண்காணித்து பாதுகாக்கும் பணியை சிக்கிம் சாரணர் படை மேற்கொள்ளும். சிக்கிம் சாரணர்கள் நிரந்தரமாக சிக்கிம்-திபெத் எல்லையில் நிறுத்தப்பட்டுள்ளதால், தங்கள் முழு வாழ்க்கையையும் மாநிலத்திலேயே செலவிடுவார்கள்.

## இதனையும் காண்க
*லடாக் ஸ்கவுட்ஸ்
*அருணாச்சல் ஸ்கவுட்ஸ்

## மேற்கோள்கள்

பகுப்பு:இந்தியத் தரைப்படையின் காலாட்படை அணிகள்
சக்ரா நூர்

**சக்ரா நூர்**(Sahra Noor) (சோமாலி: Sahra Nuur, அரபு: زهرة نور; பிறப்பு 1976 அல்லது 1977) ஒரு சோமாலிய-அமெரிக்க செவிலியர் மற்றும் சுகாதார நிர்வாகி ஆவார். இவர் ஓர் சுகாதார நிர்வாகி, பொது சுகாதார நிபுணர், வழக்கறிஞர்  மற்றும் ஆராய்ச்சியாளர் ஆவார். சுகாதார மேலாண்மை, நிறுவன மேம்பாடு, நிதி திரட்டுதல், கூட்டாண்மை மற்றும் இலாப நோக்கமற்ற தலைமை ஆகியவற்றில் 15 ஆண்டுகளுக்கும் மேலான அனுபவம் கொண்டவர் ஆவார்.

## தனிப்பட்ட வாழ்க்கை
சக்ரா, அரசியல்வாதியான இல்கான் ஓமரின் சகோதரி ஆவார்.

## ஆரம்பகால வாழ்க்கை
சக்ரா நூர் சோமாலியாவின் தலைநகரான  முக்தீசூவில் பிறந்தார். தனது வாலிப பருவத்தில் கென்யாவில் ஓர்  அகதிகள் முகாமில் இருந்தார். அதன் பிறகு அவளது தந்தையும் நான்கு உடன்பிறந்தவர்களுடன் அமெரிக்கா வந்து சேர்ந்தனர்.  சக்ரா இரண்டு வருடங்களில் உயர்நிலைப் பள்ளிப் படிப்பை முடித்தார். தொலைக் காட்சிகளை காண்பதன் மூலம் ஆங்கிலம் கற்றுக்கொண்டார்.

## மேற்கோள்கள்

பகுப்பு:வாழும் மக்கள்
இசுரா இருசி

**இசுரா இருசி** (Isra Hirsi)(பிறப்பு பிப்ரவரி 22, 2003) ஒரு அமெரிக்க சுற்றுச்சூழல் ஆர்வலர் ஆவார்.இவர் *[[செப்டம்பர் 2019 - காலநிலைக்கான வேலைநிறுத்தங்கள்|செப்டம்பர் 2019 - காலநிலைக்கான வேலைநிறுத்தங்களுக்கான]]*
இணை-நிர்வாக இயக்குநராக இணைந்து நிறுவி பணியாற்றினார். 2020 ஆம் ஆண்டில், ஃபார்ச்சூன் இதழ்   * 40 அன்டார்  40* (40 Under 40) என்ற  தலைப்பில்  வெளியிட்ட  பட்டியலில் இளம் அரசியல்வாதியான  இவர் பெயரும் அடங்கியிருந்தது. இவர் மினசோட்டாவின் 5வது காங்கிரசு மாவட்டத்தின் ஐக்கிய அமெரிக்க சார்பாளர்கள் அவையின் அமெரிக்க பிரதிநிதியான இல்கன் ஓமரின் மகள் ஆவார்.

## குறிப்பு

## மேற்கோள்கள்

பகுப்பு:இருபத்தொராம் நூற்றாண்டு அமெரிக்க எழுத்தாளர்கள்
பகுப்பு:அமெரிக்கப் பொதுவுடமைவாதிகள்
பகுப்பு:அமெரிக்க சுற்றுச்சூழல் செயற்பாட்டாளர்கள்
பகுப்பு:வாழும் மக்கள்
பகுப்பு:2003 பிறப்புகள்
எண்கண் ஆதிநாராயண பெருமாள் கோயில்

**ஆதிநாராயண பெருமாள் கோயில்** என்பது இந்தியாவின் தமிழ்நாடு மாநிலத்தில் திருவாரூர் மாவட்டத்தின் எண்கண் புறநகர்ப் பகுதியில் அமையப் பெற்றுள்ள ஒரு பெருமாள் கோயில் ஆகும்.
## அமைவிடம்
கடல் மட்டத்திலிருந்து சுமார்  உயரத்தில் () என்ற புவியியல் ஆள்கூறுகள் கொண்டு திருவாரூர் மாவட்டத்தில் இக்கோயில் அமைந்துள்ளது.

## சிறப்பு
மூலஸ்தானத்தில் மூலவர் ஆதிநாராயண பெருமாள் கருட வாகனத்தில் பக்தர்களுக்கு காட்சி தருவது இக்கோயிலின் சிறப்பம்சமாகும்.

பெருமாளும் கருடனும் ஒரே கல்லில் செதுக்கப்பட்டு அருள்பாலிப்பது இக்கோயிலின் இன்னொரு சிறப்பாகும்.
## முக்கியத்துவம்
மிருகசீரிடம் நட்சத்திரத்தில் பிறந்தவர்கள் இக்கோயிலில் வழிபட்டு பரிகாரம் செய்து கொள்ளும் தலமாக விளங்குகிறது.
## புராண முக்கியத்துவம்
முற்காலத்தில் வன்னி மரங்கள் நிறைந்த பகுதியில் பிருகு முனிவர் தவம் இயற்றினார். ஆழ்ந்த தவத்தில் மகாவிஷ்ணுவைத் தரிசனம் செய்து கொண்டிருந்த அவருக்கு, அச்சமயம் அங்கு சிங்க வேட்டைக்கு வந்த சோழமன்னன் ஒருவனின் படைகள் எழுப்பிய சப்தம் இடையூறு ஏற்படுத்தி தவத்தைக் கலைத்தது. அதனால் கோபமுற்ற பிருகு முனிவர், சோழ மன்னனைச் சபித்து, சிங்க வேட்டைக்கு வந்த அவன் சிங்க முகம் கொண்டு உருமாறச் செய்தார். அதன் பின்னர் மனம் வருந்தி மன்றாடிய சோழனின் வேண்டுகோளை ஏற்று, அதற்குப் பரிகாரமாக விருத்த காவிரி என்ற வெற்றாற்றில் நீராடி, இப்போதைய எண்கண் திருத்தலத்தில் பெருமாளை மனமுருகி வேண்டினால் அவர் அருளால் முன்பு போல் தோற்றமளிக்கலாம் என பிருகு முனிவர் பணித்தார். சோழனும் அவ்வாறே மகாவிஷ்ணுவைத் தியானித்தார். மகாவிஷ்ணு ஆதிநாராயண பெருமாளாக கருட வாகனத்தில் காட்சியருளி, சோழனுக்கு மீண்டும் மனித உருவம் தோன்றச் செய்தார். சோழனின் வேண்டுகோளை ஏற்று, கருட வாகனத்தில் அமர்ந்த திருக்கோலத்தில் இங்கு கோயில் கொண்டுள்ளார்.
## மேற்கோள்கள்

பகுப்பு:திருவாரூர் மாவட்டத்திலுள்ள பெருமாள் கோயில்கள்
பகுப்பு:திருவாரூர் மாவட்டத்திலுள்ள கோயில்கள்
பகுப்பு:திருவாரூர் மாவட்டத்திலுள்ள இந்துக் கோயில்கள்
சிறந்த பின்னணிப் பாடகிக்கான தமிழக அரசின் திரைப்பட விருது

**சிறந்த  பின்னணிப் பாடகிக்கான தமிழ்நாடு அரசு திரைப்பட விருது** (*Tamil Nadu State Film Award for Best Female Playback Singer*) என்பது தமிழ்நாடு அரசால் ஆண்டுதோறும் தமிழ்த் திரைப்படங்களுக்கு பின்னணி பாடிய பாடகிக்கு வழங்கப்படும் தமிழக அரசு திரைப்பட விருதுகளில் ஒன்றாகும்.

## பட்டியல்

விருது பெற்றறவர்களும், எந்த படத்திற்காக பரிசு பெற்றனர் என்ற பட்டியல் இங்கே.

## மேலும் காண்க

* தமிழகத் திரைப்படத்துறை
* இந்தியத் திரைப்படத்துறை

## மேற்கோள்கள்

பகுப்பு:தமிழ்நாடு அரசின் திரைப்பட விருதுகள்
பில்வாரா மக்களவைத் தொகுதி

**பில்வாரா மக்களவைத் தொகுதி** (*Bhilwara Lok Sabha constituency*) இந்தியாவில் இராசத்தான் மாநிலத்தில் உள்ள 25 இந்திய நாடாளுமன்ற மக்களவைத் தொகுதிகளில் ஒன்றாகும்.

## சட்டமன்றத் தொகுதிகள்
தற்போது, பில்வாரா மக்களவைத் தொகுதியில் எட்டு சட்டமன்றத் தொகுதிகள் உள்ளன. இவை:

## நாடாளுமன்ற உறுப்பினர்கள்

## தேர்தல் முடிவுகள்

### 2024

## மேலும் காண்க

* பில்வாரா மாவட்டம்
* மக்களவை தொகுதிகளின் பட்டியல்

## மேற்கோள்கள்

பகுப்பு:இராசத்தான் மக்களவைத் தொகுதிகள்
பகுப்பு:பில்வாரா மாவட்டம்
தாமோதர் அகர்வால்

**தாமோதர் அகர்வால்** (*Damodar Agarwal*) என்பவர் இராசத்தானைச் சேர்ந்த இந்திய அரசியல்வாதியும் இந்திய நாடாளுமன்ற உறுப்பினரும் ஆவார். இவர் பாரதிய ஜனதா கட்சியினைச் சேர்ந்தவர். அகர்வால் 2024ஆம் ஆண்டு நடைபெற்ற இந்தியப் பொதுத் தேர்தலில் இராசத்தான் மாநிலம் பில்வாரா மக்களவைத் தொகுதியில் பாஜக சார்பில் போட்டியிட்டு 18வது மக்களவை உறுப்பினராக உள்ளார்.

## கல்வி
அகர்வால் தனது இளங்கலை வணிகவியல் மற்றும் முதுகலைப் பட்டங்களை இராசத்தான் பல்கலைக்கழகத்தில் பெற்றுள்ளார்.

## அரசியல் வாழ்க்கை
அகர்வால் தற்போது பில்வாரா மக்களவைத் தொகுதியின் மக்களவை உறுப்பினராகப் பணியாற்றுகிறார். 2024 இந்தியப் பொதுத் தேர்தலில் 354,606 வாக்குகள் வித்தியாசத்தில் தனது நெருங்கிய போட்டியாளரான சி. பி. ஜோசியினைத் தோற்கடித்துத் தேர்ந்தெடுக்கப்பட்டார்.

## மேற்கோள்கள்

பகுப்பு:1955 பிறப்புகள்
பகுப்பு:ராஜஸ்தான் அரசியல்வாதிகள்
பகுப்பு:18ஆவது மக்களவை உறுப்பினர்கள்
பகுப்பு:வாழும் மக்கள்
மைக்ரிசாலசு மல்லானி

**மைக்ரிசாலசு மல்லானி** (*Micrixalus mallani*) என்பது *மைக்கிரிசலிடே* குடும்பத்தைச் சேர்ந்த ஒரு தவளை சிற்றினம் ஆகும்.இது இந்தியாவில் மேற்குத் தொடர்ச்சி மலைகளில் காணப்படும் அகணிய உயிரி ஆகும்.

இதன் இயற்கையான வாழிடங்கள் மிதவெப்ப மண்டல அல்லது வெப்ப மண்டல ஈரமான தாழ் நிலக் காடுகளும் ஆறுகளும் ஆகும்.

1998 முதல் கள ஆய்வில் பங்கேற்ற மல்லான் கனியின் பெயரானது இந்தச் சிற்றினத்திற்கு இடப்பட்டுள்ளது.

## மேற்கோள்கள்

பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:மைக்ரிசாலசு
மைக்ரிசாலசு நிலுவசேய்

**மைக்ரிசாலசு நிலுவசேய்** (*Micrixalus niluvasei*) என்பது *மைக்கிரிசலிடே* குடும்பத்தைச் சேர்ந்த புதிதாக விவரிக்கப்பட்ட தவளைகளின் சிற்றினமாகும். இது இந்தியாவில் மேற்குத் தொடர்ச்சி மலைகளில் காணப்படும் அகணிய உயிரி.

இதன் இயற்கையான வாழிடங்கள் மிதவெப்ப மண்டல அல்லது வெப்ப மண்டல ஈரமான தாழ் நிலக் காடுகள் மற்றும் ஆறுகள் ஆகும்.

## மேற்கோள்கள்

பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:மைக்ரிசாலசு
செர்னோவைட்டு-(Y)

**செர்னோவைட்டு-(Y)** (*Chernovite-(Y)*) என்பது (மீண்டும் மீண்டும் வரும் அலகு) YAsO4) என்ற வாய்பாடு கொண்ட ஒரு கனிமமாகும். முதன் முதலில் 1967 ஆம் ஆண்டில் உருசியாவில் கண்டுபிடிக்கப்பட்டது.  உருசிய புவியியலாளர் அலெக்சாண்டர் ஏ. செர்னோவ் நினைவாக கனிமத்திற்கு செர்னோவைட்டு எனப் பெயரிடப்பட்டது. பின்னொட்டு (Y) 1987 ஆம் ஆண்டில் சேர்க்கப்பட்டது. செர்னோவைட்டு-(Y) நிறமற்றது முதல் வெளிர் மஞ்சள் நிறத்தில் கண்ணாடி பளபளப்புடன் காணப்படுகிறது. நாற்கோணக படிக அமைப்பை ஏற்றுக் கொண்டுள்ளது. கனிமத்தில் இட்ரியம், ஆர்சனிக்கு மற்றும் ஆக்சிசன் தனிமங்கள் 1:1:4 விகிதத்தில் கலந்துள்ளன.  4.866கி/செ.மீ3 என்ற குறிப்பிட்ட ஒப்படர்த்தியைக் கொண்டுள்ளது.

செனோடைம் கனிமக் குழுவின் ஒரு பகுதியாகவும் செர்னோவைட்டு-(Y) உள்ளது.

## மேற்கோள்கள்

## வெளி இணைப்புகள்
* 
* 

பகுப்பு:இட்ரியம் கனிமங்கள்
பகுப்பு:ஆர்சனேட்டு கனிமங்கள்
பகுப்பு:நாற்கோணவமைப்புக் கனிமங்கள்
பகுப்பு:கனிமங்கள்
பினாங்கு இந்திய பாரம்பரிய அருங்காட்சியகம்

**பினாங்கு இந்திய பாரம்பரிய அருங்காட்சியகம்** (மலாய்: *Muzium Warisan India Pulau Pinang*) என்பது மலேசியா, பினாங்கு, ஜார்ஜ் டவுன் மாநகரில் உள்ள ஓர் அருங்காட்சியகம் ஆகும். இந்த அருங்காட்சியகம் பினாங்கு மாநில இந்திய சமூகத்தின் வரலாற்றைப் பற்றிது ஆகும். இந்த அருங்காட்சியகம் 1930களிலிருந்து பாதுகாக்கப்பட்ட 2,000-க்கு மேற்பட்ட மலேசிய இந்தியர் சமூகத்துடன் தொடர்புடைய பொருட்களை கொண்டுள்ளது..

## திறப்பு நேரம்
இந்த அருங்காட்சியகம் ஒவ்வொரு நாளும் காலை 10 மணி முதல் மாலை 4 மணி வரை திறக்கிறது..

## இடம்
இந்த அருங்காட்சியகம் பினாங்கில் உள்ள ஜாலான் மக்கலிஸ்டர் சாலையில் உள்ள பினாங்கு இந்து அறநிலைய வாரியம் அலுவலக வளாகத்தில் அமைந்துள்ளது.

## மேலும் காண்க

* மலேசியாவில் உள்ள அருங்காட்சியகங்களின் பட்டியல்

## குறிப்புகள்

## வெளி இணைப்புகள்

பகுப்பு:Coordinates on Wikidata
பகுப்பு:பினாங்கு
பகுப்பு:பினாங்கு அரசு
அனைத்து புனிதர் ஆலயம் , தைப்பிங்

**தைப்பிங் அனைத்து புனிதர் ஆலயம்** (ஆங்கிலம்: *All Saints' Church, Taiping*) என்பது மலேசியா, பேராக், லாருட், மாத்தாங், செலாமா மாவட்டம், தைப்பிங் நகரில் அமைந்துள்ள ஒரு தேவாலயம் ஆகும். 

இது மலாயா கூட்டமைப்பு மாநிலங்களில் முதன்முதலாக நிறுவப்பட்ட தேவாலயமாகும். 1886-ஆம் ஆண்டு நிறுவப்பட்டு, 1887-ஆம் ஆண்டு அர்ப்பணிக்கப்பட்டது.

தாமிங் சாரி பிரதான சாலையில் அமைந்துள்ள இந்த தேவாலயம், தைப்பிங் நகரத்தின் புறப்பகுதியில் உள்ளது.

## மேலும் காண்க
* மலேசியாவில் கிறிஸ்துவம்

## குறிப்புகள்

பகுப்பு:பேராக் சுற்றுலா தலங்கள்
பகுப்பு:Coordinates on Wikidata
பகுப்பு: மலேசியாவில் உள்ள தேவாலயங்கள்
தென் கிழக்கு ஆசியாவின் மாகாண திருச்சபை

தெற்கு கிழக்கு ஆசிய மாகாண திருச்சபை என்பது 1996 இல் உருவாக்கப்பட்ட, குச்சிங், சபா, சிங்கப்பூர் மற்றும் மேற்கு மலேசியாவின் நான்கு பேராலயங்களைக் கொண்ட, அங்கிளிகன் கூட்டமைப்பின் ஒரு சுயாட்சி உறுப்பினராகும்..

மாகாணத்திற்குள் சுமார் 98,000 ஆங்கிலிக்கர்கள் உள்ளனர், மேலும் தற்போதைய பெருநகர பேராயரும் மாகாணத்தின் முதன்மையானவரும் சிங்கப்பூரின் ஆயர் டைட்டஸ் சுங் ஆவார்.

## உறுப்பினர் நிலை
33. 9 மில்லியன் மக்கள் தொகையில் குறைந்தது 98,000 ஆங்கிலிக்கர்கள் உள்ளனர்.

## அமைப்பு.
தென்கிழக்கு ஆசியாவின் மாகாணத்தின் திருச்சபையின் அரசியல் எபிஸ்கோபலியன் தேவாலய நிர்வாகமாகும், இது மற்ற ஆங்கிலிக்கன் தேவாலயங்களைப் போலவே உள்ளது. தேவாலயம் மறைமாவட்டங்களாக ஒழுங்கமைக்கப்பட்ட புவியியல் பாரிஷ்களின் அமைப்பை பராமரிக்கிறது. மாகாணம் நான்கு மறைமாவட்டங்களாக பிரிக்கப்பட்டுள்ளது. மேலும், குச்சிங், மேற்கு மலேசியா மற்றும் சிங்கப்பூர் மறைமாவட்டங்கள் மேலும் தலைமை மதகுருமார்கள் மற்றும் மறைமாவட்டங்களாக பிரிக்கப்பட்டுள்ளன.

* குச்சிங் மறைமாவட்டம்
* சபா மறைமாவட்டம்
* சிங்கப்பூர் ஆங்கிலிகன் மறைமாவட்டம்
* மேற்கு மலேசிய மறைமாவட்டம்
பொல்லப்பள்ளி

**பொல்லபள்ளி**  (Bollapalle) இந்திய மாநிலமான ஆந்திராவின் பால்நாடு மாவட்டத்தில் உள்ள ஒரு கிராமமாகும். இது நரசராவ்பேட்டை வருவாய் பிரிவில் உள்ள பொல்லப்பள்ளி மண்டலத்தின் தலைமையகமுமாகும். .

## புவியியல்
பொல்லப்பள்ளி 16°29′32′′N 80°00′32′′E என்ற அடையாள ஆள்கூறுகளில்  அமைந்துள்ளது.  இக்கிராமம் 1344 எக்டேர் (3,320 ஏக்கர்) பரப்பளவில் பரவியுள்ளது.

## ஆட்சி
பொல்லப்பள்ளி கிராம பஞ்சாயத்து என்பது கிராமத்தின் உள்ளாட்சி அமைப்பாகும்.  இவ்வமைப்பு வார்டுகளாகப் பிரிக்கப்பட்டுள்ளது. ஒவ்வொரு வார்டும் ஒரு வார்டு உறுப்பினரால் பிரதிநிதித்துவப்படுத்தப்படுகிறது.

## கல்வி
கல்வியாண்டுக்கான பள்ளி தகவல் அறிக்கையின்படி, கிராமத்தில் மொத்தம் 13 பள்ளிகள் உள்ளன. இந்த பள்ளிகளில் 8 மாவட்ட பரிசத் நடத்தும் பள்ளிகளாகும்.  ஒரு மாதிரிப்பள்ளி, அனைவருக்கும் கல்வி திட்டத்தில் அமைந்த ஒரு  **கத்தூரிபா காந்தி பாலிகா வித்யாலயா**  மற்றும் 3 தனியார் பள்ளிகள் இதில் அடங்கும்.

## மேற்கோள்கள்

பகுப்பு:பாலநாடு மாவட்டத்திலுள்ள கிராமங்கள்
பகுப்பு:Coordinates on Wikidata
பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும்
லப்பர் பந்து

**லப்பர் பந்து** (*Lubber Pandhu*) என்பது 2024 இல் வெளிவந்த இந்தியத் தமிழ்த் திரைப்படமாகும். விளையாட்டு தொடர்பான இந்நாடகத் திரைப்படத்தில் ஹரீஷ் கல்யாண், அட்டகத்தி தினேஷ் ஆகியோர் முக்கிய வேடங்களில் நடித்திருந்தனர். சஞ்சனா கிருஷ்ணமூர்த்தி, சுவசிகா, பாலா சரவணன், காளி வெங்கட், கீதா கைலாசம், தேவதர்சினி, ஜென்சன் திவாகர் ஆகியோரும் நடித்திருந்தனர்.

இப்படம் மார்ச் 2023 இல் *லப்பர் பந்து* என்ற அதிகாரப்பூர்வப் பெயரில் அறிவிக்கப்பட்டது. முதன்மைப் படம் எடுக்கும் பணி ஏப்ரல் மாதம் தொடங்கியது. இப்படத்திற்கு ஷான் ரோல்டன் இசையமைக்க, தினேஷ் புருஷோத்தமன் ஒளிப்பதிவும், மதன் கணேஷ் படத்தொகுப்பும் மேற்கொண்டனர்.

*லப்பர் பந்து*  2024 செப்டம்பர் 20 அன்று உலகளவில் திரையரங்குகளில் வெளியிடப்பட்டது. இத்திரைப்படம் விமர்சகர்களிடமிருந்தும் பார்வையாளர்களிடமிலிருந்தும் பரவலான பாராட்டைப் பெற்றது.

## நடிகர்கள்

## தயாரிப்பு
இத்திரைப்படத்தை இயக்கிய அறிமுக இயக்குநர் தமிழரசன் பச்சமுத்து 
இதற்கு முன்னர் கனா, சிகை, *எஃப். ஐ. ஆர்*, *[[நெஞ்சுக்கு நீதி (2022 திரைப்படம்)|நெஞ்சுக்கு நீதி]]*, போன்ற திரைப்படங்களில் உதவி இயக்குநராகப் பணியாற்றினார். இப்படத்தில் நடிப்பதற்கு முன்னர் ஹரீஷ் கல்யாண் கடைசியாக 2023 மார்ச் மாதத்தில் காதல் நகைச்சுவை தொடர்பான ஓ மணப்பெண்ணே! திரைப்படத்தில் நடித்திருந்தார். குற்றவியல் பரபரப்பூட்டும் தொடரான *[[வதந்தி: வெலோனியின் கட்டுக்கதை|வதந்தி]]* தொடரில் நடித்த சுவாசிகாவுடன், சஞ்சனா, அட்டகத்தி தினேஷ் ஆகியோர் இப்படத்தில் முக்கியக் கதாபாத்திரங்களில் நடித்துள்ளனர்.

முதன்மை புகைப்படம் எடுக்கும் பணி, ஏப்ரல் 2023 நடுப்பகுதியில் தொடங்கியது. 2023 சூலை 7 அன்று தயாரிப்பாளர்கள் பின்னணி கொடுக்கும் செயல்முறை தொடங்கியுள்ளதாக அறிவித்தனர்.

## மேற்கோள்கள்

## வெளி இணைப்புகள்
*

பகுப்பு:2024 தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:இந்தியத் தமிழ்த் திரைப்படங்கள்
நானோரானா பொலூனினி

**நானோரானா பொலூனினி** (*Nanorana polunini*) என்பது பொதுவாக **லாங்டாங் பா தவளை**, **ஔமித் தவளை**, பொல்யூனின் பா தவளை, பொல்யூனின் முட்தவளை என அழைக்கப்படுகிறது. இது டைக்ரோகுளோசிடே குடும்பத்தைச் சேர்ந்த ஒரு தவளை சிற்றினம் ஆகும். இது தெற்கு திபெத்தில் உள்ள நியாலம் கவுண்டியில் (சீனா) நேபாளம், மற்றும் காஷ்மீர்-இந்தியா பகுதிகளில் காணப்படுகிறது. இது நேபாளத்தில் காணப்படும் ஒரு பொதுவான சிற்றினமாகும். ஆனால் சீனாவில் அரிதானது. இது மலைப்பாங்கான காடு நீரோடைகளின் வாழ்விடங்களில் வாழ்கிறது.

*நானோரானா பொலூனினி* நடுத்தர அளவிலான தவளை ஆகும். இதன் உடல் நீளம் சுமார்   ஆகும்.

## மேற்கோள்கள்

பகுப்பு:திபெத்திய விலங்குகள்
நானோரானா கோனென்சிசு

**நானோரானா கொனன்சிசு** (*Nanorana conaensis*) என்பது கோனா பா தவளை, கோனா முட்த்தவளை எனப் பொதுவாக அழைக்கப்படுகிறது. இது டைக்ரோகுளோசிடே குடும்பத்தைச் சேர்ந்த ஒரு தவளை சிற்றினம் ஆகும். இதன் பெயர் திபெத் கோனா கவுண்டியில் உள்ள மாமா என்ற இதன் வகை இருப்பிடத்தைக் குறிக்கிறது. இது சமீபத்தில் பூட்டானிலும் காணப்படுவது பதிவாகியுள்ளது. இதன் இயற்கையான வாழிடங்கள் மிதவெப்ப மண்டல ஈரமான மலைக் காடுகள், உயரமான புதர் நிலங்கள் மற்றும் ஆறுகள் ஆகும்.

*நானோரானா கோனென்சிசு* நடுத்தர அளவிலான தவளைகள் ஆகும். ஆண்களின் உடல் நீளம் சுமார்  மிமீ (2 மிமீ); பெண் தவளையில் இது 55 மிமீ ஆகும்.

## மேற்கோள்கள்

பகுப்பு:திபெத்திய விலங்குகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
தீயத்தூர் சகஸ்ரலட்சுமீசுவரர் கோயில்

**சகஸ்ரலட்சுமீசுவரர் கோயில்** என்பது இந்தியாவின் தமிழ்நாடு மாநிலத்தில் புதுக்கோட்டை மாவட்டத்தின் ஆவுடையார் கோயில் ஊராட்சி ஒன்றியத்திற்கு உட்பட்ட தீயத்தூர் என்ற தீயத்தூர் வடகோட்டை புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். இக்கோயிலின் மூலவர் சகஸ்ரலட்சுமீசுவரர் மற்றும் தாயார் பெரியநாயகி ஆவர்.

## அமைவிடம்
கடல் மட்டத்திலிருந்து சுமார்  உயரத்தில், () என்ற புவியியல் ஆள்கூறுகள் கொண்டு தீயத்தூர் பகுதியில் இக்கோயில் கட்டப்பட்டுள்ளது.

## தலவரலாறு
மகாவிஷ்ணு தினமும் சிவபூசை செய்யும் போது ஆயிரம் தாமரை மலர்களைக் கொண்டு சிவனை அர்ச்சித்து வழக்கம். ஒருநாள் பூசையின் போது ஆயிரம் மலர்களுக்கு ஒன்று குறைவானதால் அவருடைய கண்ணை மலராக நினைத்து அதை அர்ச்சிக்க எண்ணி, கண் ஒன்றைப் பிடுங்க முயற்சித்தார். அக்கணமே, சிவன் அவர்முன் தோன்றி அச்செய்கையைத் தடுத்து அருள்புரிந்தார். இதனையறிந்த மகாலட்சுமியும் சிவதரிசனம் பெற நினைத்தார். முனிவர் அகத்தியரரின் ஆலோசனைப்படி, பூலோகத்தில் ஓர் இடத்தைத் தேர்வு செய்து, அங்கு ஆயிரம் மலர்களைக் கொண்டு சிவனை அர்ச்சித்து வழிபட்டார். இச்செயலால் அகமகிழ்ந்த சிவன், அவ்விடத்தில் இலட்சுமிக்கு தரிசனம் கொடுத்து, அவ்விடத்திலேயே கோயில் கொள்ளவும் செய்தார். அவ்விடமே இப்போதைய தீயத்தூர் திருத்தலம்.

## தல பெருமை
தேவ சிற்பி விசுவகர்மா, அகிர்புதன் மகரிசி, அக்னி புராந்தக மகரிசி மற்றும் ஆங்கிரச மகரிசி ஆகியோர் உத்திரட்டாதி நட்சத்திரத்தன்று பிறந்தவர்கள். அவர்களும் மகாலட்சுமிக்கு காட்சியருளிய சகஸ்ரலட்சுமீசுவரரைத் தரிசிக்க எண்ணி அரூப வடிவில் ஒவ்வொரு மாதமும் உத்திரட்டாதி நட்சத்திரத்தன்று இத்தலத்திற்கு சிவ ஹோமம் செய்து வழிபட வந்து செல்வதாக ஐதீகம்.

## விசேட பூசை
ஒவ்வொரு மாதமும் உத்திரட்டாதி நட்சத்திரத்தன்று இக்கோயிலில் ருத்ர ஹோமம் நடத்தப்படுகிறது.

## இதர தெய்வங்கள்
பிரம்மா, தட்சிணாமூர்த்தி, லிங்கோற்பவர், சண்டிகேசுவரர், வாஞ்சா கணபதி, விநாயகர், வள்ளி, தேவசேனா சமேத சுப்பிரமணியர், நந்தி, சூரியன், சந்திரன், நவக்கிரகங்கள், பைரவர் மற்றும் நாகர் ஆகியோர் இக்கோயிலில் அருள்பாலிக்கின்றனர்.

## மேற்கோள்கள்

பகுப்பு:புதுக்கோட்டை மாவட்டத்திலுள்ள சிவன் கோயில்கள்
கிராதியா

**கிராதியா** (*Cratia*) என்பது அழிந்துபோன தவளைப் பேரினம் ஆகும். இது ஆரம்பக்கால கிரெட்டேசியசு காலத்தில் பிரேசிலில் காணப்பட்டது. புதைபடிவங்கள் கண்டுபிடிக்கப்பட்டு கிராடோ உருவாக்கத்தின் பெயரால் இவைப் பெயரிடப்பட்டன. இதற்கு 2009ஆம் ஆண்டில் அனா எம். பேசு, ஜெரால்டோ ஜே. பி. மவுரா மற்றும் ரால் ஓ. கோம்சு ஆகியோர் பெயரிட்டனர். மேலும் இதன் மாதிரி இனம் *கிராதியா கிராசிலிசு* ஆகும்.

## மேற்கோள்கள்

பகுப்பு:அற்றுவிட்ட இனங்கள்
இந்திய இராணுவச் சமிக்கைகள் படை

**இந்திய இராணுவச் சமிக்கைகள் படை** (*Indian Army Corps of Signals*), இந்தியத் தரைப்படையின் அங்கமாகும். இச்சமிக்கைப் படையினர் தரைப்படையினரின் தகவல் தொடர்புக்கு ரேடியா சமிக்கைக் கருவிகளை இயக்குவதற்கு பொறுப்பானவர்கள். இப்படையணியின் தலைவர் லெப்டினண்ட் ஜெனரல் மற்றும் கட்டளைத் தலைவர் ஒரு கர்ணல் பதவி தரத்தில் உள்ளார்.இப்படையணி 1911ஆம் ஆண்டில் நிறுவப்பட்டது. இது இந்தியத் தரைப்படையின் கீழ் இயங்கும் ஒரு படையாகும்.
## இந்திய தரைப்படைக்கு சமிக்கைகள் படையின் பங்கு
இந்தியத் தரைப்படையினரின்  தகவல் தொடர்பு வலைதளத்தை உருவாக்குதல், நிர்வகித்தல் மற்றும் இயக்குதல் ஆகும். தற்போது செயற்கைக்கோள் தகவல் தொடர்பு, சைபர் செயல்பாடுகள் மற்றும் மின்னணு போர் வரை வளர்ச்சியடைந்துள்ளது. அனைத்து பருவ நிலைகளிலும் பாதுகாப்பான மற்றும் திறமையான தகவல்தொடர்புகளை பராமரிக்க இந்திய இராணுவத்திற்கு உதவுகிறது. அனைத்து மட்டங்களிலும் உள்ள படைத்தலைவர்களுடன் திறம்பட தொடர்பு கொள்ள முடியும் என்பதை இப்படை உறுதி செய்கிறது. இது செயல்பாடுகள் போரின் வெற்றிக்கு முக்கியமானது. 

இப்படையானது கட்டளை மற்றும் கட்டுப்பாட்டு மென்பொருளை உருவாக்க பாதுகாப்பு ஆராய்ச்சி மற்றும் வளர்ச்சி அமைப்பு மற்றும் பாரத் மின்னணுவியல் நிறுவனம் ஆகியவற்றுடன் இணைந்து செயல்படுகிறது.
## பயிற்சி மற்றும் தொழில்நுட்பம்

இப்படைப்பிரிவின் துருப்புக்களுக்கு ஜபல்பூர் நகரத்தில் உள்ள  இராணுவத் தொலைத்தொடர்பு பொறியியல் கல்லூரியில் பயிற்சி வழங்கப்படுகிறது.

## கலந்து கொண்ட போர்கள்
* முதலாம் உலகப் போர்
* இரண்டாம் உலகப் போர்
* ஆங்கிலேய-பர்மியப் போர்கள்
* 1962 இந்திய-சீனப் போர்  
* 1947- 48 இந்திய-பாகிஸ்தான் போர், 1947 - 1948
* 1971 இந்தியா-பாக்கிஸ்தான் போர் 
* கார்கில் போர், 1999 
## இதனையும் காண்க
* இராணுவத் தொலைத்தொடர்பு பொறியியல் கல்லூரி
## மேற்கோள்கள்

## வெளி இணைப்புகள்
* Stamp issued by India Post
* Corps of Signals at Indian Army website
* Corps of Signals at Bharat Rakshak website
* Corps of Signals at Global Security website

பகுப்பு:இந்தியத் தரைப்படை
கானி புதர் தவளை

**கானி புதர் தவளை** (*Kani bushfrog*) அல்லது கானி பழுப்பு-காது புதர் தவளை (*சூடோபிலாட்டசு கானி*) என்பது *சூடோபிலாட்டசு* பேரினத்தைச் சேர்ந்த ஒரு சிறிய புதர் தவளச் சிற்றினம் ஆகும். இது இந்தியாவில் மட்டுமே காணப்படும் அகணிய உயிரி. இந்தியாவில் இது மேற்குத் தொடர்ச்சி மலைகளிலும் தமிழ்நாட்டின் மலைகளிலும் காணப்படுகிறது.

## மேற்கோள்கள்

பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:தவளைகள்
சூடோபிலாட்டசு ஆல்டோ

**சூடோபிலாட்டசு ஆல்டோ** (Pseudophilautus alto) என்பது பொதுவாக **ஒட்டன் சமவெளி புதர் தவளை** என்று அறியப்படுகிறது. இது *ராக்கோபோரிடே* குடும்பத்தைச் சேர்ந்த ஒரு தவளை சிற்றினம் ஆகும். இது இலங்கையின் மத்திய மலைப்பகுதிகளில் மட்டுமே காணப்படும் அகணிய உயிரி ஆகும். இது ஓட்டன் சமவெளி மற்றும் பட்டிப்போலாவில் காணப்படுகிறது.

*சூடோபிலாட்டசு ஆல்டோ*வின் இயற்கையான வாழிடம் வெப்ப மண்டல மலைப்பாங்கான காடு ஆகும். ஆனால் இவை தேயிலைத் தோட்டங்கள் மற்றும் மானுட வாழிட எல்லையில் உள்ள வனப்பகுதிகளிலும் காணப்படுகின்றன. இவை பொதுவாகத் தரையிலிருந்து 0.3-2 மீட்டருக்கும் குறைவான புதர்களில் காணப்படுகின்றன.

*சூடோபிலாட்டசு ஆல்டோ* வாழிட இழப்பால் அச்சுறுத்தப்படுகிறது. இது ஓட்டன் சமவெளி தேசிய வனத்தில் காணப்படுகிறது.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:இலங்கை உயிரினங்கள்
பகுப்பு:தவளைகள்
நானோரானா மெடாக்ஜென்சிசு

**நானோரானா மெடோஜென்சிசு** (*Nanorana medogensis*) எனும் மெடாக் முட் தவளை என்பது டைக்ரோகுளோசிடே குடும்பத்தைச் சேர்ந்த ஒரு தவளை சிற்றினம் ஆகும்.இது சீனா திபெத்தில் மட்டுமே காணப்படுகிறது. மேலும் இந்திய எல்லைக்கு அருகிலுள்ள தென்கிழக்கு திபெத்தில் உள்ள மெடாக் கவுண்டியில் உள்ள இதன் வகை வட்டாரத்திலிருந்து மட்டுமே அறியப்படுகிறது. இது காடுகள் நிறைந்த நீரோடைகளில் வாழ்கிறது. சில சமயங்களில் குளங்கள் மற்றும் குளங்களின் ஓரங்களிலும் காணப்படுகிறது.

*நானோரானா மெடோஜென்சிசு* ஒப்பீட்டளவில் பெரிய தவளைகள் ஆகும். ஆண் தவளையின் நீளம்   ஆகும். பெண் தவளையின் உடல் நீளம் .தலைப்பிரட்டையின் நீளம்  ஆகும்.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
குடியரசுத் தலைவர் இல்லம், சிம்லா

**இந்தியக் குடியரசுத் தலைவர் இல்லம்** (*Rashtrapati Niwas*), இந்தியாவின் இமாச்சலப் பிரதேசம் மாநிலத்தின் தலைநகரான சிம்லாவில் உள்ளது. இது பிரித்தானிய இந்தியாவின் தலைமை ஆளுநரின் கோடைக்கால இல்லம் மற்றும் அலுவலகமாக இயங்கியது. இக்கட்டிடத்தை இந்திய வைஸ்ராய் டப்ளின் பிரபு  ஆட்சிக் காலத்தில் **ஜேக்கபெதன்** பாணியில், பிரித்தானிய கட்டிடக் கலைஞர் ஹென்றி இர்வின் 1880ஆம் ஆண்டில் துவக்கி, 23 சூலை 1888 அன்று கட்டி முடித்தார். தற்போது இவ்வளாகத்தில் இந்திய உயர்கல்வி நிறுவனம் செயல்படுகிறது

331 ஏக்கர் பரப்பளவு நிலத்தில் இக்கட்டிடத்தை கட்டி முடிக்க ரூபாய் 38 இலட்சம்   செலவானது. தற்போது இக்கட்டிடம் 10 ஏக்கர் பரப்பளவில் உள்ளது.
## வரலாறு

பிரித்தானிய இந்தியாவின் தலைமை ஆளுநர் ஆர்ச்சிபால்ட் வேவல் மற்றும் இந்தியத் தலைவர்கள் இவ்விடத்தில் கூடி இந்தியாவுக்கு தன்னாட்சி உரிமை தருவது குறித்து மாநாடு நடத்தினர். 

இந்திய விடுதலைக்குப் பின்னர் இந்தியக் குடியரசுத் தலைவரின் கோடைக்கால இல்லமாக இருந்த இவ்வளாகம், காலப்போக்கில் மத்தியப் பொதுப் பணித்துறை, இமாச்சலப் பிரதேச உயர் நீதிமன்றம், இமாச்சலப் பிரதேச பல்கலைக்கழகம் நிறுவப்பட்டது.  அன்றைய குடியரசுத் தலைவர் சர்வபள்ளி இராதாகிருஷ்ணன் ஆலோசனையின் பேரில் 20 அக்டோபர் 1965 அன்று இவ்வளாகத்தில் இந்திய கல்வி அமைச்சகத்தின் கீழ் இந்திய உயர்கல்வி நிறுவனம் நிறுவப்பட்டது.தற்போது குடியரசுத் தலைவரின் கோடைக்கால இல்லம்,  சிம்லா மாவட்டத்தில் உள்ள மஷோப்ரா பகுதியில் அமைந்துள்ளது. 
## இதனையும் காண்க
* குடியரசுத் தலைவர் இல்லம் (புது தில்லி)
* குடியரசுத் தலைவர் நிலையம் (சிக்கந்தராபாத்)
* குடியரசுத் தலைவர் இல்லம், மசோப்ரா

## மேற்கோள்கள்

பகுப்பு:இந்தியக் குடியரசுத் தலைவர் இல்லங்கள்
பகுப்பு:சிம்லா மாவட்டம்
குடியரசுத் தலைவரின் குடில்

**இந்தியக் குடியரசுத் தலைவரின் குடில்** (*Rashtrapati Ashiana*), இந்தியக் குடியரசுத் தலைவரின் கோடைக்கால வாழிடம் மற்றும் அலுவலகம் ஆகும். இக்குடில் உத்தராகண்டம் மாநிலத்தில் உள்ள  டேராடூனில் உள்ளது. இக்குடில் 237 ஏக்கர் பரப்பளவில் உள்ள வளாகத்தில் 1920ஆம் ஆண்டில் கட்டப்பட்டது. 2016ஆம் ஆண்டில் இக்குடிலில் சீரமைப்பு பணி மேற்கொள்ளப்பட்டது.
## இதனையும் காண்க
* குடியரசுத் தலைவர் இல்லம், புது தில்லி
* குடியரசுத் தலைவர் இல்லம், மசோப்ரா
* குடியரசுத் தலைவர் நிலையம், சிக்கந்தராபாத்
* குடியரசுத் தலைவர் இல்லம், சிம்லா
## மேற்கோள்கள்

பகுப்பு:தேராதூன் மாவட்டம்
பகுப்பு:இந்தியக் கட்டிடங்கள்
பகுப்பு:இந்தியக் குடியரசுத் தலைவர் இல்லங்கள்
சராப்ரா

**சராப்ரா** (*Chharabra*), இந்தியாவின் இமாச்சலப் பிரதேசம் மாநிலத்தின் சிம்லா மாவட்டத்தில் இமயமலையில் அமைந்த ஒரு கிராமம் ஆகும். இக்கிராமம் சிம்லா நகரத்திலிருந்து 13 கிலோ மீட்டர் தொலைவிலும், இமயமலையில்  8250 அடி (2514 மீட்டர்) உயரத்திலும் அமைந்துள்ளது. இக்கிராமத்தில்  குடியரசுத் தலைவரின் கோடைக்கால இல்லம் அமைந்துள்ளது. ராஜ் தர்பங்கா சமஸ்தான மன்னர் காமேஷ்வரின் கோடைக்கால வாழிடமான *கல்யாணி இல்லம்* இக்கிராமத்தில் உள்ளது. 
இக்கிராமம் மலையேற்றப் பயிற்சிக்கு சிறந்ததாகும். 

## கல்வி நிலையங்கள்
இமயமலை பன்னாட்டுப் பள்ளி
தர்பங்கா சமஸ்தானம்
## தங்கும் விடுதிகள்
*  காட்டுப்பூ தங்கும் விடுதி 
*  தேவதாரு மலை தங்கும் விடுதி 
* மதுபன் தங்கும் விடுதி 

## உணவகங்கள்
*  செர் இ பஞ்சாப்
* செவ்னார் 
*  ரோசன் தேனீர் விடுதி 
## இதனையும் காண்க
* குடியரசுத் தலைவர் இல்லம், மசோப்ரா

## மேற்கோள்கள்

பகுப்பு:இமாச்சலப் பிரதேச மாநிலத்திலுள்ள ஊர்களும் நகரங்களும்
பகுப்பு:சிம்லா மாவட்டம்
குடியரசுத் தலைவர் இல்லம், மசோப்ரா

**குடியரசுத் தலைவர் இல்லம்**, (*Rashtrapati Niwas*), இந்தியக் குடியரசுத் தலைவரின் கோடைக்கால வாழிடம் மற்றும் அலுவலகம் ஆகும்.. இது இந்தியாவின் இமாச்சலப் பிரதேசம் மாநிலத்தின் தலைநகரான சிம்லா நகரத்திலிருந்து 13 கிலோ மீட்டர் தொலைவில் இமயமலையில் அமைந்த  சராப்ரா மலைப்பகுதில் 8250 அடி (2514 மீட்டர்) உயரத்தில் அமைந்துள்ளது.  
## இதனையும் காண்க
* குடியரசுத் தலைவர் இல்லம் (புது தில்லி)
* குடியரசுத் தலைவர் நிலையம் (சிக்கந்தராபாத்)
*குடியரசுத் தலைவர் இல்லம், சிம்லா
## மேற்கோள்கள்

பகுப்பு:இந்தியக் குடியரசுத் தலைவர் இல்லங்கள்
பகுப்பு:சிம்லா மாவட்டம்
 பகுப்பு:இந்தியக் கட்டிடங்கள்
ரேலா

**மலேசிய தன்னார்வ படைத் துறை** அல்லது **ரேலா** (மலாய்: *Jabatan Sukarelawan Malaysia* (**RELA**); ஆங்கிலம்: *Malaysia Volunteers Corps Department*) என்பது மலேசிய உள்துறை அமைச்சின் கீழ் உள்ள மலேசிய துணை இராணுவப் படைத்துறை ஆகும்.

இந்தப் படைத்துறை, மலேசிய நாட்டிற்குள் வரும் எதிரிகளைக் எதிர்கொள்ளும் மலேசியப் பாதுகாப்புப் படைகளுக்கு உதவும் தன்னார்வலர் பாதுகாப்புப் படையைக் கொண்ட ஓர் அமைப்பு.

## வரலாறு

சூலை 3, 1972-இல், அவசரகால சட்டம் 1964 *(Emergency Act 1964)*; தேவையான ஒழுங்குமுறைகள் சட்டம் 1966 *(Necessary Powers Act 1966)* ஆகிய சட்டங்களின் கீழ்; மலேசிய தன்னார்வ படைத் துறை  *(Association of People's Volunteers)* நிறுவப்பட்டது. மலேசிய தன்னார்வ படைத் துறையின் அடித்தளம் 1948-ஆம் ஆண்டு கிராமக் கட்டுப்பாட்டு அமைப்பு *(Village Control Organization or Home Guard)* அல்லது வீட்டுக் கட்டுப்பாட்டு அமைப்புக்கு முந்தையது. 

மலாயா கூட்டமைப்பு அமைவிற்குப் பின்னர் மலாயா அவசரகால நிலை ஏற்பட்டது. அப்போது ஊர்க்காவல் படை *(Home Guard)* உருவாக்கப்பட்டது. மலேசிய தன்னார்வ படைத் துறை; மலாயா ஊர்க்காவல் படை விதிமுறைகள் 1950 மற்றும் 1951-இன் *(Home Guard Regulations 1950 & 1951)* அதிகார வரம்பிற்கு உட்பட்டது.

### மலாயா அவசரகால நிலை

இதற்கிடையில், மலாயா அவசரகால நிலையின் தொடக்கத்தில் மலாயா கம்யூனிஸ்ட் கட்சியின் தாக்குதல்கள் அதிகமாக பரவியதால், பொதுமக்கள் தாங்களாகவே முன்வந்து ஊர்க்காவல் படையில் சேரந்தனர். மலாயா கம்யூனிஸ்ட் கட்சியின் அச்சுறுத்தல்கள் குறைந்ததைத் தொடர்ந்து 1 சூலை 1959 அன்று ஊர்க்காவல் படை கலைக்கப்பட்டது.

1964 செப்டம்பரில் இந்தோனேசியா-மலேசியா மோதல் ஏற்பட்டபோது, ​​அரசாங்கம் ஓர் அமைதிக் காப்பு படையை *(Vigilante Corps)* நிறுவியது. அதன் பின்னர் நாட்டில் அமைதி நிலை ஏற்பட்டது. அதைத் தொடர்ந்து, 25 பிப்ரவரி 1967 அன்று, அமைதிக் காப்பு படையை கலைக்க மலேசிய அமைச்சரவை முடிவு செய்தது.

## மேலும் காண்க
* மலேசிய பாதுகாப்பு படைகள்
* மலேசிய தரைப்படை
* அரச மலேசிய கடற்படை
* அரச மலேசிய வான்படை
* 
## மேலும் படிக்க
* 

## மேற்கோள்கள்

## வெளி இணைப்புகள்
* 
* news about RELA in Aljazeera
* New York Times article about Rela
* Malaysia Bar on RELA
* UK Channel 4 - Malaysia: Refugees for Sale

பகுப்பு:மலேசியாவில் விளையாட்டு
பகுப்பு:மலேசிய அமைப்புகள்
பகுப்பு:மலேசிய நிறுவனங்கள்
சிறந்த சண்டைக் காட்சி ஒருங்கிணைப்பாளருக்கான தமிழக அரசின் திரைப்பட விருது

**சிறந்த சண்டைக் காட்சி ஒருங்கிணைப்பாளருக்கான தமிழ்நாடு அரசின் திரைப்பட விருது** (*Tamil Nadu State Film Award for Best Stunt Coordinator*) என்பது தமிழ்நாடு அரசால் ஆண்டுதோறும் தமிழ்த் திரைப்படங்களில் தொழில்நுட்ப ரீதியில்  செயல்படும் கலைஞர்களுக்கு வழங்கப்படும் தமிழக அரசு திரைப்பட விருதுகளில் ஒன்றாகும்.

## பட்டியல்
விருது பெற்றறவர்களும், எந்த படத்திற்காக பரிசு பெற்றனர் என்ற பட்டியல் இங்கே.

## மேலும் காண்க

* தமிழகத் திரைப்படத்துறை
* இந்தியத் திரைப்படத்துறை

## மேற்கோள்கள்

பகுப்பு:தமிழ்நாடு அரசின் திரைப்பட விருதுகள்
பிகானேர் மக்களவைத் தொகுதி

**பிகானேர் மக்களவைத் தொகுதி** (*Bikaner Lok Sabha constituency*)  இந்தியவில் இராசத்தான் மாநிலத்தில் உள்ள 25 இந்திய நாடாளுமன்ற மக்களவைத் தொகுதிகளில் ஒன்றாகும்.

## சட்டமன்றத் தொகுதிகள்
தற்போது, பிகானேர் மக்களவைத் தொகுதியில் எட்டுச் சட்டமன்றத் தொகுதிகள் உள்ளன. இவை:

## நாடாளுமன்ற உறுப்பினர்கள்

## தேர்தல் முடிவுகள்

### 2024

## மேலும் காண்க

* பிகானர் மாவட்டம்
* மக்களவை தொகுதிகளின் பட்டியல்

## மேற்கோள்கள்

## வெளி இணைப்புகள்

* 2019 பிக்கானர் லோக்சபா தேர்தல் முடிவுகள்

பகுப்பு:இராசத்தான் மக்களவைத் தொகுதிகள்
மெத்தில் ஐசோபுரோப்பைல் கீட்டோன்

**மெத்தில் ஐசோபுரோப்பைல் கீட்டோன்** (*Methyl isopropyl ketone*) என்பது C5H10O  என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். 3-மெத்தில்-2-பியூட்டனோன் என்ற பெயராலும் அழைக்கப்படும் இக்கீட்டோன் அதிக முக்கியத்துவம் அல்லாத ஒரு கரைப்பானாகும். மெத்தில் எத்தில் கீட்டோனுடன் ஒப்பிடத்தக்க கீட்டோனாகவும் இது உள்ளது.ஆனால் அதைவிடக் குறைவான கரைதிறனும் அதிக விலை மதிப்பும் கொண்டுள்ளது.
 
## மேற்கோள்கள்


பகுப்பு:கீட்டோன் கரைப்பான்கள்
பகுப்பு:பெண்டனோன்கள்
3-மெத்தில்-2-பெண்டனோன்

**3-மெத்தில்-2-பெண்டனோன்** (*3-Methyl-2-pentanone*) என்பது C6H12O  என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். 3-மெத்தில்பெண்டேன்-2-ஒன், மெத்தில் ஈரிணைய பியூட்டைல் கீட்டோன் என்ற பெயர்களாலும் இக்கோட்டோன் அழைக்கப்படுகிறது. அலிபாட்டிக் கீட்டோனான இது 2-எக்சனோன் சேர்மத்திற்கான மாற்றியனுமாகும்.  ஒரு கரைப்பானாகவும், தொகுப்பு வினைகளில் ஓர் இடைநிலையாகவும் இது பயன்படுத்தப்படுகிறது. இதன் தொழில்துறை முக்கியத்துவம் குறைவாக உள்ளது. 

அசிட்டால்டிகைடுடன் 2-பியூட்டானோனைச் சேர்த்து கார வினையூக்கியின் உதவியுடன் ஆல்டால் ஒடுக்க வினை மூலம் இது தயாரிக்கப்படுகிறது. இவ்வினையில் 4-ஐதராக்சி-3-மெத்தில்-2-பெண்டனோன் உருவாகிறது. இது ஒரு அமில வினையூக்கியினால் நீர்நீக்கம் செய்யப்பட்டு 3-மெத்தில்-3-பெண்டென்-2-ஒன் ஆக உருவாகிறது. தொடர்ந்து பலேடியம் வினையூக்கியானால் ஐதரசனேற்றம் செய்யப்பட்டு இறுதியாக 3-மெத்தில்-2-பெண்டனோன் உருவாகிறது.

:
 
## மேற்கோள்கள்


பகுப்பு:கீட்டோன் கரைப்பான்கள்
பகுப்பு:எக்சனோன்கள்
மலேசிய தேசிய பாதுகாப்பு மன்றம்

**மலேசிய தேசிய பாதுகாப்பு மன்றம்** (மலாய்: *Majlis Keselamatan Negara Malaysia* (**MKN**); ஆங்கிலம்: *Malaysian National Security Council* (**NSC**); ஜாவி:  مجليس کسلامتن نݢارا مليسيا‎) என்பது மலேசியப் பிரதமர் துறையின் கீழ் உள்ள மலேசிய அரசின் பாதுகாப்பு மன்றம்; மற்றும் மலேசியாவின் தேசிய பாதுகாப்புக் கொள்கைகளை ஒருங்கிணைக்கும் பொறுப்பை வகிக்கும் அரசு முகமையாகும்

இந்த அமைப்பு அரசாங்கத்தின் அனைத்து மட்டங்களிலும்; பொது ஒழுங்கு, பாதுகாப்பு, அரசு முதன்மைச் சேவைகளைக் கணிகாணிக்கிறது. நாட்டின் அச்சுறுத்தல்களுக்கு ஏற்ப தன் செயல்பாடுகளை மாற்றி அமைக்கிறது; மற்றும் நாட்டின் பாதுகாப்பு முயற்சிகளுக்கு வழிகாட்டும் கட்டளைகளையும் சீர்செய்கிறது.

## அமைப்பு
இந்த மன்றம் மலேசியப் பிரதமரின் தலைமையில் செயல்படுகிறது. 

### நிர்வாக உறுப்பினர்கள்

* மலேசியப் பிரதமர் - தலைவர்
* மலேசிய துணைப் பிரதமர் - துணைத் தலைவர்
* தலைமை இயக்குநர்
* மலேசிய தற்காப்பு அமைச்சர்
* மலேசிய உள்துறை அமைச்சர்
* மலேசிய இலக்கவியல் அமைச்சர்
* மலேசிய அரசாங்கத்தின் தலைமைச் செயலாளர்
* மலேசிய பாதுகாப்பு படைகளின் தலைவர்
* அரச மலேசிய காவல் துறை தலைவர்

## வரலாறு

13 மே இனக்கலவரம்; மலேசியா போன்ற பல்லின சமூகத்தில் நிலவும் வேறுபாடுகள், உணர்திறன்கள் ஆகியவற்றின் முக்கியத்துவம் குறித்து பல்வேறு தரப்புகளுக்கு இடையில் விழிப்புணர்வை ஏற்படுத்தியது. 
அந்த நிகழ்வைத் தொடர்ந்து, தேசிய செயல்பாட்டு மன்றம் (மலாய்: *Majlis Gerakan Negara* (**MAGERAN**); ஆங்கிலம்: *National Operations Council* (**NSC**) நிறுவப்பட்டது.

அப்போதைய நிலையில் நாட்டிற்கான பொதுப் பாதுகாப்பை உறுதி செய்தல், பொது மக்களிடையே அமைதியைப் பாதுகாத்தல், நாட்டிற்குத் தேவையான முக்கியப் பொருட்களை வழங்குதல்; மற்றும் நடைமுறைல் இருக்கும் சேவைகளை மேம்படுத்துதல் போன்றவை தேசிய செயல்பாட்டு மன்றத்தின் முக்கிய இலக்காக இருந்தன. 

### கம்யூனிச அச்சுறுத்தல்கள்

நாட்டின் நிலைமை மேம்பட்டதும், 1971-ஆம் ஆண்டு தேசிய செயல்பாட்டு மன்றம் கலைக்கப்பட்டது. தேசிய, மாநில, மாவட்ட அளவிலான பாதுகாப்புத் தன்மையை நிர்வகிப்பதற்குப் பொறுப்பான ஒரு நிறுவனம் தேவை என்று அரசாங்கம் உணர்ந்தது. 

அத்துடன் அந்த வேளையில், கம்யூனிச அச்சுறுத்தல்களும் இருந்தன; மற்றும் இனங்களுக்கு இடையிலான உறவுத் தனமைகளும் சற்றே பலகீனமாக இருந்தன. இவற்றின் காரணமாக பிப்ரவரி 23, 1971 அன்று, மலேசிய தேசிய பாதுகாப்பு மன்றத்தை அரசாங்கம் நிறுவியது.

## மேலும் காண்க
* மலேசிய பாதுகாப்பு படைகள்

## மேற்கோள்கள்

## வெளி இணைப்புகள்
* Majlis Keselamatan Negara website

பகுப்பு:மலேசியப் பிரதமர் துறை
பகுப்பு:மலேசிய அமைப்புகள்
பகுப்பு:மலேசிய அமைச்சுகள்